****

**ΕΛΛΗΝΙΚΗ ΔΗΜΟΚΡΑΤΙΑ Αλμυρός 16-3-2020**

**ΝΟΜΟΣ ΜΑΓΝΗΣΙΑΣ Αριθ. Πρωτ. 4302**

**ΔΗΜΟΣ ΑΛΜΥΡΟΥ**

**Δ/ΝΣΗ ΔΙΟΙΚΗΤΙΚΩΝ ΚΑΙ**

**ΟΙΚΟΝΟΜΙΚΩΝ ΥΠΗΡΕΣΙΩΝ**

**Α Ν Α Κ Ο Ι Ν Ω Σ Η**

Ανακοινώνεται ότι, σύμφωνα με τις διατάξεις του αρ. 51 παρ. 2 Ν.4647/2019 (ΦΕΚ 204/Α’/16-12-2019), οι ιδιοκτήτες ακινήτων, ηλεκτροδοτούμενων και/ή μη, στον Καλλικρατικό Δήμο Αλμυρού, υποχρεούνται να υποβάλλουν είτε στην Αρμόδια Υπηρεσία του Δήμου (Τμήμα Εσόδων Δ/σης Οικονομικών) είτε μέσω της επίσημης ηλεκτρονικής εφαρμογής <https://tetragonika.govapp.gr/>, Δήλωση στην οποία θα αναγράφουν τα πραγματικά τετραγωνικά μέτρα της ακίνητης περιουσίας τους. **Τονίζεται, ότι τα πραγματικά τετραγωνικά μέτρα πρέπει να βρίσκονται σε αντιστοιχία με το Ε9.**

Σύμφωνα με την οικεία νομοθεσία, η δήλωση υποβάλλεται χωρίς την επιβολή προστίμων για τη μη υποβολή ή την υποβολή ανακριβούς δήλωσης. **Το οφειλόμενο ποσό των τελών θα υπολογίζεται αναδρομικά μόνο από 1-1-2020 έως την ημέρα υποβολής της Δήλωσης.**

 Διευκρινίζεται ότι, στα πλαίσια της ρύθμισης αυτής, ως ακίνητη περιουσία, θεωρείται κάθε οικόπεδο είτε έχει κτίσμα είτε όχι καθώς και κάθε κτίσμα με το αντίστοιχο οικόπεδό του.

**ΠΑΡΑΔΕΙΓΜΑΤΑ**

**1./** **ΠΕΡΙΠΤΩΣΗ ΜΟΝΟ ΜΕ ΟΙΚΟΠΕΔΟ ΧΩΡΙΣ ΚΤΙΣΜΑ**.

Έστω ο πολίτης Α έχει στην αποκλειστική κυριότητά του**, οικόπεδο** εκτάσεως 100,00τ.μ. χωρίς κανένα κτίσμα. Οφείλει να προβεί σε δήλωση ορθών και πραγματικών τετραγωνικών μέτρων σε αντιστοιχία με το Ε9.

**2./ ΠΕΡΙΠΤΩΣΗ ΜΕ ΑΝΑΚΡΙΒΗ ΔΗΛΩΣΗ ΤΕΤΡΑΓΩΝΙΚΩΝ ΜΕΤΡΩΝ ΚΥΡΙΟΥ ΚΤΙΣΜΑΤΟΣ.**

Έστω ο πολίτης Β έχει στην αποκλειστική κυριότητά του ένα κτίσμα πραγματικού εμβαδού 50,00τ.μ. ενώ στην αντίστοιχη υπηρεσία ηλεκτροδότησης (πχ ΔΕΗ) είναι δηλωμένα μόνο τα 30,00τ.μ. Οφείλει να υποβάλει δήλωση για τα **συνολικά πραγματικά τετραγωνικά, σε αντιστοιχία με το Ε9.**

**3./ ΠΕΡΙΠΤΩΣΗ ΜΕ ΑΝΑΚΡΙΒΗ ΔΗΛΩΣΗ ΤΕΤΡΑΓΩΝΙΚΩΝ ΜΕΤΡΩΝ ΚΥΡΙΟΥ ΚΤΙΣΜΑΤΟΣ ΚΑΙ ΥΠΑΡΞΗ ΒΟΗΘΗΤΙΚΟΥ ΧΩΡΟΥ ΜΗ ΗΛΕΚΤΡΟΔΟΤΟΥΜΕΝΟΥ**

Έστω ο πολίτης Γ έχει στην αποκλειστική κυριότητά του ένα κτίσμα πραγματικού εμβαδού 50,00τ.μ. και ένα βοηθητικό χώρο (αποθήκη) 30,00τ.μ. **μη ηλεκτροδοτούμενο**. **Οφείλει να δηλώσει και τα τετραγωνικά μέτρα του μη ηλεκτροδοτούμενου βοηθητικού χώρου, σε αντιστοιχία με το Ε9.**

**4./ΠΕΡΙΠΤΩΣΗ ΣΥΝΙΔΙΟΚΤΗΣΙΑΣ**

Έστω οι πολίτες Δ και Ε έχουν στην αποκλειστική κυριότητά τους, σε ποσοστό 50% εξ αδιαιρέτου έκαστος οικόπεδο ή κτίσμα και υποχρεούνται σύμφωνα με τα παραπάνω να προβούν σε δήλωση ορθών τετραγωνικών μέτρων. **Οφείλουν να υποβάλλουν τη δήλωση από κοινού.**

**Επισημαίνεται ότι:**

**α)** η υποβολή των πραγματικών τετραγωνικών μέτρων οικοπέδου ή/και κτίσματος, για το οποίο υπάρχει οικοδομική άδεια, στην οποία αναφέρονται τα πραγματικά τετραγωνικά μέτρα, μπορεί να γίνει αποκλειστικά **μέχρι 30 Ιουνίου 2020.** Το ίδιο ισχύει και γιαόσους ενταχθούν στο Ν. 4495/2017 (νομιμοποίηση αυθαιρέτων).

Σε περίπτωση που παρέλθει άπρακτη η ανωτέρω προθεσμία και δεν δοθεί νέα παράταση με Πράξη Νομοθετικού Περιεχομένου, η αρμόδια Υπηρεσία του Δήμου, θα προβαίνει αυτεπάγγελτα στη χρέωση των ορθών τετραγωνικών μέτρων, σύμφωνα με την προ του άρθρου 51 του Ν.4647/2019 νομοθεσία και με την αναδρομικότητα που προβλέπεται σε αυτή.

**Στοιχεία Επικοινωνίας Δήμου:** Διεύθυνση Διοικητικών και Οικονομικών Υπηρεσιών, Βασιλέως Κων/νου 117, τηλ. 2422350236

**Από τη Διεύθυνση Διοικητικών& Οικονομικών Υπηρεσιών**